Short Sunderland L2167

Short Sunderland L2167 var et britisk rekognoseringsfly som 9. april 1940 kom i kamp med og ble skutt ned av tyske jagerfly under invasjonen av Norge.

Det britiske flyet var et stort sjøfly («flying boat») av typen Short Sunderland som hadde stor rekkevidde. L2167 hadde tatt av fra Invergordon i Skottland omtrent midt på dagen 9.april med oppdrag å undersøke hva som foregikk rundt Oslo. Flyet kom inn fra Nordsjøen ved Stavanger og gikk over fjellene. Flyet kom inn over Oslo 17:30 på ettermiddagen og fotograferte blant annet Oslo havn. Flyet gjorde en stor sving over Oslo (der flyet ble truffet av tysk luftvern), snudde vestover igjen, og ble da forfulgt av tyske jagerfly Messerschmitt 110 som tok av fra Fornebu. L2167 ble innhentet over Sollihøgda og luftkampen fortsatte over Holsfjorden.

Flyet eksploderte over Hornsetra styrtet i Finnemarka ovenfor Holsfjorden. Av besetningen på ti overlevde bare Ogwyn George etter et fritt fall på nesten 1000 meter. George landet i grantrær og dyp snø, og ble reddet etter mange timer ned fra marka av skogsarbeider Johan T. Bråthen. De ni omkomne var de første allierte soldater som falt i kampen om Norge. Soldatene var fra Storbritannia, Nord-Irland, Canada og Australia. De omkomne ble hentet ned av Drammen trekkhundklubb og gravlagt ved Sylling kirke.A-magasinet 9.april 2010.Wales online (nyheter) http://www.walesonline.co.uk/news/south-wales-news/pontypridd-llantrisant/2010/05/27/lost-in-the-fight-for-freedom-91466-26520572/ lest på nett 3.11.2012. Noen vrakdeler fra flyet ligger fortsatt i Finnemarka.

I 2010 ble dokumentarfilmen A Very Short War (En kort innsats for Norge)Oppføring i Internet Movie Database http://www.imdb.com/title/tt1591623/ lest 3.nov 2012. laget om hendelsen, den har blant annet vært vist på NRK TV.Vist på NRK2 18. og 19. oktober 2012, http://tv.nrk.no/program/koid28003009/en-kort-innsats-for-norge, sett på nett 3.november 2012. Ogwyn George tilbragte resten av krigen som krigsfange. Etter 32 år møttes George og Bråthen igjen i Erik Byes fjernsynsprogram.

Referanser

Kategori:Fly fra andre verdenskrig
Kategori:Norge under andre verdenskrig